open-index/open-wikipedia-markdown huggingface dataset:
Hannes Suominen

**Hannes Suominen** (s. 1981 Salo) on suomalainen elokuva- ja teatterinäyttelijä. 

Suominen valmistui näyttelijäksi Teatterikorkeakoulusta vuonna 2004. Tätä ennen hän oli ehtinyt näytellä sivuroolin Jarmo Lampelan ohjaamassa ja Tove Idströmin käsikirjoittamassa elokuvassa *[[Eila (elokuva)|Eila]]* (2003), josta hän oli myös ehdokkaana parhaan miessivuosan Jussi-palkinnon saajaksi. Tuona vuonna palkinto meni kuitenkin Juha Mujeelle elokuvasta *[[Raid (elokuva)|Raid]]* (2003).

Vuoden 2003 jälkeen Suominen on esiintynyt muun muassa pääosassa Matti Ijäksen tv-elokuvassa *[[Tuulikaappimaa]]* (2003) ja sivuosissa Auli Mantilan elokuvassa *[[Ystäväni Henry]]* (2004) ja Ilkka Vanteen elokuvassa *[[Lupaus (elokuva)|Lupaus]]* (2005) .

Elokuvaroolien lisäksi Suominen on myös tunnettu teatterinäyttelijä. Hän on näytellyt muun muassa Tampereen työväen teatterissa näytelmässä *Siunattu hulluus* (2004) ja Helsingin kaupunginteatterissa näytelmissä *Beljakovin talvi* (2007), *Manillaköysi* (2007), *Ivanov* (2008) ja *Myyrä* (2009). Turun Linnateatterissa Suominen esiintyi näytelmässä *Taikatalvi.* Halikon Rikalamäen kesäteatterissa hän debytoi ohjaajana kesällä 2009 Neil Hardwickin ja Jussi Tuomisen näytelmässä *Tankki täyteen*, joka perustui samannimiseen tv-sarjaan. Hannes Suominen on mukana vuoden 2017 Aku Louhimiehen ohjaamassa ''Tuntematon sotilas'' -elokuvassa sotamies Vanhalana.

Suominen sijoittui toiseksi *[[Tanssii tähtien kanssa]]* -kilpailun 11. tuotantokaudella syksyllä 2018.

Hanneksen vanhemmat ovat teatterijohtaja Seppo ja teatterisihteeri Ritva Suominen. Hanneksen isoveli on Joonas Suominen, joka on esiintynyt useissa elokuvissa, mainoksissa, ohjannut teatterinäytöksiä ja ääninäytellyt piirretyissä ja peleissä.

## Filmografia

### Dubbaukset

## Lähteet

## Aiheesta muualla
* Hannes Suominen Elonetissä
*
Thorbjørn Jagland

**Thorbjørn Jagland** (s. 5. marraskuuta 1950) on norjalainen työväenpuolueen () poliitikko. Hän on toiminut maansa pääministerinä vuosina 1996–1997 ja ulkoministerinä 2000–2001. Hän oli puolueensa johdossa vuosina 1992–2002 ja nousi vuonna 2005 Suurkäräjien, Stortingetin puheenjohtajaksi. Hän istui Suurkäräjillä vuoteen 2009.

Vuonna 2009 Jaglandista tuli Norjan Nobel-komitean johtaja ja Euroopan neuvoston pääsihteeri. Euroopan neuvosto valitsi hänet toiselle kaudelle 2014.

Jagland on sanonut 3. elokuuta 2016, että ymmärtää Turkin puhdistuksia vallankaappausyrityksen jälkeen. Myöhemmin hän on kuitenkin kehottanut toimimaan tässä maltilla. 

Jagland sai helmikuussa 2026 syytteet korruptiosta liittyen hänen väleihinsä yhdysvaltalaiseen Jeffrey Epsteiniin.

## Lähteet

## Aiheesta muualla
Amerikantilhi

**Amerikantilhi**, aikaisemmalta nimeltään **seetritilhi** (*Bombycilla cedrorum*) on pohjoisamerikkalainen tilhilaji.

## Koko ja ulkonäkö
Amerikantilhen pituus on 15–18 senttiä ja paino noin 30 grammaa. Laji muistuttaa suuresti tilheä mutta on hieman pienempi ja ruskeampi ja aikuisten lintujen maha on vaaleankeltainen. Ääni on tilhimäinen sirinä. Sukupuolet ovat samanvärisiä.

## Esiintyminen
Amerikantilhi pesii Kanadan eteläosissa ja Yhdysvaltain pohjoisosissa. Sen esiintymisalue painottuu etelämmäksi ja lännemmäksi kuin tilhen. Laji on vaelluslintu, joka pesimäajan jälkeen liikkuu suurina parvina marjomassa aina Yhdysvaltojen eteläosia myöten. Joskus vaellukset ulottuvat Etelä-Amerikan pohjoisosiin saakka.

## Elinympäristö
Amerikantilhet elävät lisääntymisaikana lehtimetsissä. Vaelluksilla ne hakeutuvat marjaisiin maastokohteisiin, kuten hautausmaille, puistoihin, puutarhoihin, viljelmille ja pensaikkoihin. Joskus amerikantilhet ja tilhet lyöttäytyvät yhteen samaan parveen.

## Lisääntyminen
Amerikantilhipari rakentaa maljamaisen pesänsä kuivista ruohoista ja oksista puun oksalle 2–6 metrin korkeuteen, usein korkeammallekin. Naaras munii 5–6 munaa ja hautoo niitä 12–16 päivää. Molemmat emot huolehtivat poikasista, jotka jättävät pesä 14–18 päivän ikäisinä. Lajilla on tavallisesti kaksi pesyettä kesän aikana.

## Ravinto
Amerikantilhi syö marjoja ja hedelmiä sekä pesimäaikana myös hyönteisiä ja muita pieniä selkärangattomia. Lajin erikoisherkkua ovat kynäkatajan (*Juniperus virginiana*), englanniksi *Eastern Redcedar*, "marjat" eli pienet kävyt. Tästä ominaisuudesta laji lienee saanut tieteellisen nimensä.

Amerikantilhet syövät myös käyneitä yaupon-puun (*Ilex vomitoria)* marjoja, mikä tuottaa linnuille humalatilan.

## Lähteet
* South Dakota Birds

### Viitteet
Kansallinen teatteri (Petroskoi)

**Petroskoin Kansallinen teatteri** on vuonna 1932 perustettu ainoa suomenkielinen teatteri Venäjällä. Teatterin johtajana toimii Irina Šumskaja.

Entiset nimet:

* 1932 tammikuusta 1932 lokakuuhun – Karjalan Kansallinen draamateatteri
* 1932–1950 – Valtion suomalainen draamateatteri
* 1950–1956 – Valtion karjalais-suomalainen draamateatteri
* 1956–1990 – Valtion suomalainen draamateatteri
* 1991 joulukuusta – Petroskoin Kansallinen teatteri

Teatterissa on esityksiä suurella näyttämöllä (300 katsomopaikkaa) ja pienellä näyttämöllä (60 paikkaa). Ohjelmistoon kuuluu suomalaisia ja venäläisiä sekä muunmaalaisia näytelmiä. Esityksiä on suomen, karjalan ja venäjän kielillä. Suomenkielisissä näytöksissä on tarjolla venäjänkielinen simultaanitulkkaus kuulokkeiden kautta.

Teatterissa on vieraillut säännöllisesti suomalaisia teatteriohjaajia, kuten Kurt Nuotio, Paavo Liski ja Kaisa Korhonen ja siellä on työskennellyt useita suomalaisia näyttelijöitä, muun muassa Marko Tiusanen. Suomeen muuttaneita teatterin näyttelijöitä ovat muun muassa Pauli Rinne ja Jevgeni Haukka. Teatteri on tehnyt useita vierailuja Suomeen.  

Teatteri sijaitsee Petroskoin keskustassa, Kirovin aukion laidalla osoitteessa Karl Marxin valtakatu 19. Samassa rakennuksessa sijaitsee nukketeatteri ja sushiravintola.

Teatterin johtajana toimi 2004–2010 Sergei Pronin. Vuonna 2010 teatteri ajautui kaaokseen, kun johtaja Sergei Pronin irtisanottiin. Se aiheutti irtisanoutumisten aallon, ja merkittäviä näyttelijöitä, kuten Vieno Kettunen ja Pekka Mikšijev, ja muita työntekijöitä ilmoitti lähtevänsä pois. Suomenkielisen ohjelmiston uskottiin olevan vaarassa, kun uusi johtaja Arvid Zeland astui virkaan. Venäjänkieliselle Luova paja -ryhmälle annettiin käyttöön kolmasosa ajasta, ja ohjelmistosta poistettiin suomenkielisiä näytelmiä. Zeland palasi kuitenkin pian vanhaan virkaansa opetustehtäviin, ja heinäkuussa 2011 johtajaksi tuli aiempi varajohtaja Irina Šumskaja. Suomenkieliset esitykset jatkuvat. Tilanteen kohenemisen taustalla on Karjalan tasavallan uusi kulttuuriministeri Jelena Bogdanova, joka puhuu suomea ja karjalaa.

Sergei Proninille myönnettiin vuonna 2011 Suomen Teatterijärjestöjen Keskusliiton kultainen kunniamerkki.

## Lähteet

## Aiheesta muualla
*Kansallisen teatterin kotisivut  , ,  
*Kansallisen teatterin koko ohjelmisto 1932–1995
Eupatorus beccarii

***Eupatorus beccarii*** on Uuden-Guinean saarella Kaakkois-Aasiassa elävä kovakuoriainen. Sitä on tyypillisesti löydetty rantavyöhykkeeltä alueelta, joka on vuoroveden takia vuoroin kuivilla, vuoroin veden alla.

## Aiheesta muualla
* Catalog: Genus Eupatorus, Coleop-terra.com  (englanniksi)
* Eupatorus beccarii, ZipcodeZoo.com (englanniksi)
*God of Insects  (valokuva)

## Lähteet
Eupatorus sukkiti

***Eupatorus sukkiti*** on Myanmarin pohjoisosissa Kaakkois-Aasiassa elävä kovakuoriainen.

## Aiheesta muualla
* Eupatorus sukkiti, ZipcodeZoo.com 

## Lähteet
Richard Mason (s. 1977 kirjailija)

**Richard Mason** (s. 1977 Johannesburg, Etelä-Afrikka) on englantilainen proosakirjailija. Esikoisteos *The Drowning People* (1999) nosti hänet maineeseen, joka kävi hänelle ahdistavaksi. 

Mason muutti kymmenvuotiaana vanhempiensa kanssa Englantiin. Hän kävi Etonia ja opiskeli sen jälkeen New Collegessa Oxfordin yliopistossa. Hänen ensimmäinen romaaninsa *Meren huoneissa* (*The Drowning People*, 1999) ilmestyi, kun hän opiskeli ensimmäistä vuotta Oxfordissa, ja se on käännetty 22 kielelle.

Mason on perustanut kirjoituspalkkioistaan Kay Mason Foundationin vuonna 1988 itsemurhan tehneen sisarensa muistoksi. Sisar sairasti kaksisuuntaista mielialahäiriötä. Säätiön tarkoituksena on tarjota nuorille eteläafrikkalaisille parasta tarjolla olevaa koulutusta, ja noin 30 oppilasta on päässyt tämän tuen piiriin. Säätiön suojelija on Nobelin rauhanpalkinnon saanut eteläafrikkalainen arkkipiispa Desmond Tutu.

Mason on ilmoittanut julkisesti olevansa homoseksuaali, ja hänen esikoiskirjansa käsittelee sitä teemaa.

Mason on käynyt Suomessa kahdesti, esikoiskirjan ilmestyessä vuonna 1999 ja kolmannen kirjan suomennoksen *Muistojen huoneet* ilmestyttyä 2008.

## Teokset
* *The Drowning People*, 1999 suom. *Meren huoneissa*, suomentanut Mika Tiirinen, Gummerus 1999  
* *Us*, 2004, suom. *Yhdessä*, suomentanut Mika Tiirinen, Gummerus, 2004 
* *The Lighted Rooms*, 2008 suom. *Muistojen huoneet*, suomentanut Maria Erämaja, Gummerus, 2008 

## Lähteet

## Aiheesta muualla
*Kay Mason Foundation
*Article on Richard Mason
Eupatorus birmanicus

***Eupatorus birmanicus*** on Kaakkois-Aasiassa Malakan niemimaan, eteläisen Thaimaan, eteläisen Kambodžan sekä Vietnamin eteläkärjen alueella elävä kovakuoriainen.

## Aiheesta muualla
* Catalog: Genus Eupatorus, Coleop-terra.com  (englanniksi)
* Eupatorus birmanicus, ZipcodeZoo.com (englanniksi)

## Lähteet
Catherine Clément

**Catherine Clément** (s. 10. helmikuuta 1939, Boulogne-Billancourt, Pariisi, Ranska) on ranskalainen filosofi ja kirjailija. Hän on opettanut filosofiaa yliopistossa 15 vuotta, ja julkaissut parikymmentä esseetä antropologiasta ja psykoanalyysista sekä yhden kirjan filosofiasta. Hän on myös julkaissut parikymmentä romaania. Hän on saanut vaikutteita Claude Lévi-Straussilta.

## Teokset
### Romaanit
#### Ranskaksi
* *Bildoungue ou la vie de Freud*, 1978
* *La Sultane*, 1981
* *Le Maure de Venise*, 1983
* *Bleu Panique*, 1986
* *Adrienne Lecouvreur ou le cœur transporté*, 1991
* *La Señora*
* *Pour l'amour de l'Inde*, 1993
* *La valse inachevée*, 1994
* *La Putain du diable*, 1996
* *Le Roman du Taj Mahal*, 1997
* *Les Dames de l'agave*, 1998
* *Le Voyage de Théo*, 1998
* *Martin et Hannah*, 1999
* *Afrique esclave*, 1999
* *Jésus au bûcher*, 2000
* *Cherche-midi*, 2000
* *Les Mille Romans de Bénarès*, 2000
* *Le Sang du monde*, 2004, jatko-osa kirjalle *Voyage de Théo*
* *Les derniers jours de la déesse*, 2006
#### Suomennetut
* 
### Esseet
**Lévi-Strauss ou la Structure et le malheur*, 1970
* *Le Pouvoir des mots* 1974
* *Miroirs du sujet* 1975
* *Les fils de Freud sont fatigués* 1978
* *L’Opéra ou la Défaite des femmes* 1979
* *Vies et légendes de Jacques Lacan* 1981
* *Rêver chacun pour l’autre essai sur la politique culturelle*, 1982
* *Le Goût du miel*, G1987
* *Gandhi ou l’Athlète de la liberté*, 1989
* *La Syncope, philosophie du ravissement*, 1990
* *La Pègre, la peste et les dieux*, 1991
* *Sissi, l’impératrice anarchiste*, 1992
* *Sollers, la fronde*, 1995
* *Les Révolutions de l’inconscient : histoire et géographie des maladies de l’âme*, 2001
* *Le Divan et le Grigri* Tobie Nathanin kanssa, 1998
* *Claude Lévi-Strauss*, 2003
* *La Nuit et l’été : rapport sur la culture à la télévision*, 2003
* *Pour Sigmund Freud*, 2005
* *Maison mère*, 2006
* *Qu’est-ce qu’un peuple premier ?*, 2006

## Aiheesta muualla
* Virallinen nettisivusto: http://www.catherine-clement.com/
Lars Sponheim

**Lars Sponheim** (s. 23. toukokuuta 1957) on norjalainen poliitikko. Hän toimi Venstren puheenjohtajana 1996–2010 ja istui suurkäräjillä vuosina 1993–2009. Hän oli maansa elinkeino- ja ulkomaankauppaministeri vuosina 1997–2000 sekä maatalousministeri 2001–2005.

Sponheimin puheenjohtajakaudella Venstren kannatus nousi huomattavasti ja se sai vuoden 2005 suurkäräjävaaleissa parhaan tuloksensa lähes neljäänkymmeneen vuoteen. Vuoden 2009 vaaleissa hän kuitenkin epäonnistui ja menetti omankin paikkansa suurkäräjillä. Hän erosi tämän jälkeen puheenjohtajan tehtävästä ja toimi sittemmin maaherrana vuoteen 2022.

## Tausta
Sponheim valmistui vuonna 1981 Norjan ympäristötieteen ja biologian yliopistosta, joka vielä silloin tunnettiin Norjan maatalouskorkeakouluna. Vuosina 1988–1991 Sponheim toimi Ulvikin pormestarina.

## Lähteet

## Aiheesta muualla

* ''Lars Sponheim'' Norjan suurkäräjien verkkosivuilla
9 Lives

__NOTOC__
**9 Lives** on Kat DeLunan ensimmäinen albumi. Se julkaistiin Yhdysvalloissa 7. elokuuta 2007. Levy nousi Billboard 200 -listalla sijalle 58, 11 000 kappaleen myynnillä. Nyt albumia on myyty maailmanlaajuisesti 80 000 kappaletta. Ranskassa albumi on myynyt platinaa.

## Kappaleet
# 
# 
# 
# 
# 
# 
# 
# 
# 
# 
# 

### Bonuskappaleet
#
#
#

## Arvostelut
* Allmusic: 
* Entertainment Weekly: B

## Lähteet
J. P. McCarthy

**Joseph Priestley "J. P." McCarthy** (22. maaliskuuta 1936 New York, New York – 16. elokuuta 1995 New York) oli yhdysvaltalainen radiopersoona. Pääosan urastaan hän työskenteli detroitilaisella WJR-asemalla.

Uransa alkuvaiheessa J. P. McCarthy työskenteli muun muassa Fairbanksissa ja Flintissä, kunnes hän vuonna 1956 siirtyi WJR:lle aluksi kuuluttajaksi ja kahta vuotta myöhemmin oman aamuohjelmansa isännäksi. McCarthy isännöi ohjelmaa yli kolmekymmentä vuotta.

J. P. McCarthy nimettiin Radio Hall of Fameen vuonna 1992, ensimmäisenä henkilönä valtakunnallisten verkkojen ulkopuolelta.

## Lähteet

## Aiheesta muualla
*J.P. McCarthy: The Great Voice of the Great Lakes
Richard Mason

**Richard Mason** voi viitata seuraaviin henkilöihin:

* Richard Mason (1919–1997), englantilainen kirjailija, jonka tunnetuin teos on *Suzie Wong* (*The World of Suzie Wong*) 
* Richard Mason (s. 1977), englantilainen kirjailija, jonka esikoisteos on *The Drowning People*
* Richard Mason (noin 1633–1685), brittiläinen parlamentaarikko
* Richard Mason, raskaan sarjan nyrkkeilijä 
* Richard Mason, englantilainen tutkimusmatkailija, joka sai surmansa Brasiliassa vuonna 1961 John Hemmingin johtamalla retkellä
* Richard Barnes Mason (1797–1850), yhdysvaltalainen upseeri
* Richard Mason Rocca, italialais-amerikkalainen koripalloilija
* Richard Mason, 1600-luvun englantilainen fransiskaanimunkki
* Richard Mason, ralliautoilija.
Eupatorus gracilicornis

***Eupatorus gracilicornis*** on kovakuoriainen, jota esiintyy laajalla alueella mantereisessa Kaakkois-Aasiassa, Malakan niemimaalla ja Borneon saarella.

## Tuntomerkit
Lajin peitinsiipien väritys vaihtelee vaaleanruskeasta tummanruskeaan, ja niiden reunat ovat tummat, jopa mustat. Etuselkä on kiiltävän musta ja koirailla on siinä neljä hieman kaarevaa sarvimaista uloketta. Päästä koirailla kasvaa vielä yksi pitkä kiiltävän musta sarvi, joka kaareutuu ylöspäin. Laji on kookas, joskus jopa vajaa 90&nbsp;mm:n pituinen.


File:Eupatorus gracilicornis dos.jpg
File:Eupatorus gracilicornis ventre.jpg
File:Eupatorus gracilicornis femelle dos.jpg
File:Eupatorus gracilicornis femelle ventre.jpg


## Aiheesta muualla
* Catalog: Genus Eupatorus, Coleop-terra.com  (englanniksi)
* Eupatorus gracilicornis, ZipcodeZoo.com (englanniksi)

## Lähteet
Makenzie Vega

**Makenzie Jade Vega** (s. 10. helmikuuta 1994) on yhdysvaltalainen näyttelijä. Hän aloitti uransa varhaislapsuudessaan ja on esiintynyt muun muassa elokuvissa *[[Saw (elokuva)|Saw]]* (2004), *[[Sin City (elokuva)|Sin City]]* (2005) ja *[[Just My Luck]]* (2006). Vega näyttelee Grace Florrickia draamasarjassa *[[Good Wife]]*.

Vega sai vuonna 2001 Young Artist Awardin roolistaan elokuvassa *[[The Family Man]]* (2000). Hänen isänsä on kolumbialainen. Vegan sisko Alexa Vega on myös menestynyt näyttelijänä, muun muassa *[[Spy Kids]]* -trilogiassa.

## Aiheesta muualla
*
Stolze–Schrey

**Stolze–Schrey** on saksankielinen pikakirjoitusjärjestelmä, joka kehitettiin 1890-luvulla yhdistämään Wilhelm Stolzen ja Ferdinand Schreyn järjestelmien koulukunnat. Se oli yksi Saksan suosituimmista pikakirjoitusjärjestelmistä, kunnes Saksassa alettiin siirtyä yhtenäisjärjestelmään 1920-luvulta lähtien. Saksankielisessä Sveitsissä Stolze–Schrey vakiintui käytännössä ainoaksi järjestelmäksi.

## Järjestelmän synty
Ferdinand Schrey julkaisi vuonna 1887 pikakirjoitusjärjestelmänsä, josta tuli pian Saksan kolmanneksi suosituin, Gabelsbergerin ja Stolzen järjestelmien jälkeen. Saksan pikakirjoitusala oli jakautunut voimakkaasti eri koulukuntiin, ja vuonna 1896 Christian Johnen teki aloitteen Schreyn ja Stolzen järjestelmien yhdistämiseksi.

Syksyllä 1896 perustettiin toimikunta, joka Adolf Mantzelin johdolla kehitti Schreyn järjestelmän pohjalta uutta yhteistä järjestelmää. Järjestelmä julkaistiin vuonna 1897 nimellä *Vereinfachte deutsche Stenografie (Einigungssystem Stolze-Schrey)*, ja sen taakse saatiin yhdistettyä Schreyn ja Stolzen koulukunnat sekä joitakin pienempiä koulukuntia.

Pikakirjoitusteknisesti erot Schreyn alkuperäiseen järjestelmään eivät olleet kovin merkittäviä, vaan merkittävämpää oli uuden järjestelmän yhdistävä vaikutus Saksan hajanaisessa pikakirjoituskentässä.

## Lähteet
*
*

### Viitteet
Terry Ollis

**Terence "Terry" Ollis** (s. 11. huhtikuuta 1952 Lontoo, Iso-Britannia) on brittiläinen muusikko joka muistetaan Hawkwindin alkuperäisenä rumpalina ja yhtenä sen perustajajäsenistä.

Ollis oli vasta 17-vuotias liityttyään Hawkwindiin lehti-ilmoituksen kautta vuonna 1969. Hän oli mukana yhtyeessä vuoden 1972 alkuun saakka, jolloin hän sai potkut huumeongelmien vuoksi. Hän ehti soittaa yhtyeen kahdella ensimmäisellä albumilla, *[[Hawkwind (albumi)|Hawkwind]]* ja *[[In Search Of Space]]*. Ollis tunnettiin myös tavastaan soittaa alasti konserteissa.

Hawkwindin jälkeen Ollis on soittanut mm. Michael Moorcockin projekteissa ja tällä hetkellä hän soittaa muiden vanhojen Hawkwind-soittajien kanssa Space Ritual-yhtyeessä. Hän on myös toiminut kiinteistönhoitajana.

## Lähteet
Alexa Vega

**Alexa Ellesse PenaVega** (o.s. **Vega**; s. 27. elokuuta 1988 Miami, Florida) on yhdysvaltalainen näyttelijä. Hänet tunnetaan muun muassa Carmen Cortezin roolista *[[Spy Kids]]* -elokuvasarjassa, jonka osat ilmestyivät vuosina 2001, 2002, 2003 ja 2011. Muita elokuvia, joissa Vegalla on ollut rooleja, ovat muiden muassa *[[Sleepover]]* (2004) ja *[[Repo! The Genetic Opera]]* (2008).

Vega syntyi Miamissa ja aloitti uransa televisiossa jo vuonna 1993. Elokuvadebyytti tapahtui 1994. Hänen isänsä on kolumbialainen. Hänen siskonsa Makenzie Vega on myös näyttelijä. Vega on myös toiminut laulajana. Elokuvassa *[[Spy Kids 2]]* hän laulaa kappaleensa "Isle of Dreams" ja elokuvassa *[[Spy Kids 3 – Peli on pelattu|Spy Kids 3]]* kappaleen "Game Over".

## Aiheesta muualla
*
Adrian Shaw

**Adrian Shaw** (s. 2. tammikuuta 1947 Lontoo, Iso-Britannia) on brittiläinen basisti, joka on soittanut monissa underground- ja psykedelia-yhtyeissä. 

Hän aloitti uransa 1960-luvulla ja yhtyeitä joissa hän on ollut mukana ovat mm. Hawkwind, The Deviants, Magic Muscle ja Bevis Fond. Shaw on tehnyt yhteistyötä myös Country Joe McDonaldin ja Arthur Brownin kanssa. Hän on levyttänyt myös sooloalbumeja ja hän on osa-omistajana Woronzow Records-levy-yhtiössä.
Pauliina Sykkö

**Pauliina Sykkö**, nyk. **Kemppainen** (s. 28. huhtikuuta 1981) on suomalainen entinen lapsinäyttelijä. Hän nousi tähteyteen Roosa-Maaria "Roope" Ruususen roolista televisiosarjassa *[[Ruusun aika]]* (1990–1991). Kyseessä oli yksi tuon ajan suosituimmista suomalaisista lapsirooleista. Sen jälkeen Sykkö kuitenkin jätti näyttelemisen keskittyäkseen ratsastusharrastukseensa.

Sykkö esiintyi vauvasta saakka lapsimallina. Hän pääsi vartuttuaan opiskelemaan sosiologiaa Jyväskylän yliopistoon ja on työskennellyt luokanopettajana. Toimittaja Sami Sykkö on Pauliina Sykön isoveli.

## Lähteet

## Aiheesta muualla
*
Ted Schroeder

**Frederick Rudolph ”Ted” Schroeder** (20. heinäkuuta 1921 Newark, New Jersey  – 26. toukokuuta 2006 La Jolla, Kalifornia) oli yhdysvaltalainen tennispelaaja, joka voitti urallaan sekä Wimbledonin että Yhdysvaltain mestaruuskilpailuiden kaksinpelimestaruuden. Hänet hyväksyttiin International Tennis Hall of Fameen 1966.

Ystävänsä Jack Kramerin kanssa Schroeder muodosti menestyksekkään nelinpeliparin, joka voitti Yhdysvaltain mestaruuskilpailut 1940, 1941 ja 1947. Lentolyöntipelissä erityisen taitava Schroeder oli mukana voittamassa neljää Davis Cupia Yhdysvalloille. Vuoden 1946 Davis Cup -finaalissa hän ja Kramer pelasivat kaikki ottelut.

Vuonna 1949 kylmäsäilytyslaitteisiin erikoistuneen yrityksen varapääjohtajaksi nimetty Schroeder  pysytteli koko tennisuransa ajan amatöörinä eikä ryhtynyt ammattilaiseksi lukuisista tarjouksista huolimatta. Osallistuessaan Wimbledonin turnaukseen 1949 ensimmäisen ja ainoan kerran hän sai lempinimen ”Lucky Ted” () voitettuaan useita viisieräisiksi venyneitä kamppailuita. 

Ted Schroeder kuoli syöpään 26. toukokuuta 2006 La Jollassa, Kaliforniassa. Schroeder oli tuolloin 84-vuotias. Hänen poikansa John on golfammattilainen.

## Grand Slam -turnaukset
*Wimbledon
**Kaksinpelin mestaruus: **1949** 
**Nelinpelin finaalissa: 1949

*Yhdysvaltain mestaruuskilpailut 
**Kaksinpelin mestaruus: **1942**
**Kaksinpelin finaalissa: 1949
**Nelinpelin mestaruus: **1940, 1941, 1947**
**Nelinpelin finaalissa: 1942, 1948
**Sekanelinpelin mestaruus: **1942** 

## Lähteet
Anna-Maija Viitanen

**Anna-Maija Viitanen** (o.s. *Pentti*, s. 21. huhtikuuta 1947 Varkaus) on suomalainen kääntäjä. Hän on suomentanut englannista ja ranskasta kauno- ja tietokirjallisuutta, lasten- ja nuortenkirjallisuutta sekä viihdekirjallisuutta.

Viitanen on koulutukseltaan filosofian maisteri. Hän on työskennellyt freelance-suomentajana vuodesta 1976.

Viitanen on ollut Suomen kääntäjien ja tulkkien liiton liiton hallituksen jäsen vuosina 1996–1997 ja kirjallisuuden kääntäjien jaoston puheenjohtaja.

## Palkinnot
* Kirjallisuuden valtionpalkinto 2002, suomennoksesta Gaétan Soucy: *Tulitikkutyttö*, Gummerus 2001 (ransk. *La petite fille qui aimait trop les allumettes* 1998)

* Mikael Agricola -palkinto 2004, suomennoksesta Albert Cohen: *Rakkaani, valittuni*, WSOY 2003 (ransk. *Belle du Seigneur* 1968)

* Maurice de Coppet’n rahastosta myönnettävä palkinto vuoden parhaasta ranskalaisen teoksen suomennoksesta kaudella 2004–2005: Gustave Flaubert: *[[Rouva Bovary]]*, WSOY 2005 (ransk. *Madame Bovary* 1856)

* Gummeruksen tunnustuspalkinto 2014, erityisesti ranskankielisen kaunokirjallisuuden suomentamisesta

## Lähteet
Allie Grant

**Allie Grant** (s. 14. helmikuuta 1994) on yhdysvaltalainen näyttelijä. Hänet tunnetaan vuonna 2005 aloittamastaan Isabelle Hodesin roolista televisiosarjassa *[[Weeds]]*; lisäksi hänet on nähty sarjoissa *[[Zackin ja Codyn viiden tähden elämää]]* ja *[[That's So Raven]]*. Elokuvadebyyttinsä hän teki *Fanboysissa* (2008).

## Aiheesta muualla
*
Steve Swindells

**Steve Swindells** (s. 21. marraskuuta 1952 Ipswich, Iso-Britannia) on brittiläinen kosketinsoittaja.

Swindells aloitti uransa 1970-luvun alkupuoliskolla ja julkaisi ensimmäisen sooloalbuminsa *Messages* vuonna 1974 kuitenkaan saamatta isompaa menestystä huolimatta albumin nimekkäästä vierailijakaartista. Tämän jälkeen hän liittyi kevyttä popmusiikkia soittaneeseen Pilot-yhtyeeseen, joka oli nauttinut menestystä singlelistoilla. Swindells oli mukana yhtyeen viimeiseksi jääneellä *Two's A Crowd* -albumilla. 

Seuraavaksi osoitteeksi muodostui menestynyt space rock -yhtye Hawkwind, joka tuolloin toimi väliaikaisesti nimellä Hawklords. Yhtye levytti albumin *[[25 Years On]]* ja teki kiertueen Isossa-Britanniassa 1978. Swindells lähti yhtyeestä kesällä 1979. Hän oli tuolloin kirjoittanut kappaleen "Shot Down In The Night", jonka Hawkwind levytti myöhemmin ilman Swindellsiä saaden pienehköä listamenestystä. Myös Swindells levytti oman version kappaleesta.   

Vuonna 1980 hän julkaisi toisen sooloalbuminsa *Fresh Blood*, jolla mukana olivat myös Hawkwind-miehet Simon King ja Huw Lloyd-Langton. Albumi ei aiemman levyn tapaan ollut myyntimenestys ja hänen levy-yhtiönsä ATCO tiputti Swindellsin listoiltaan. Swindells työskenteli sittemmin Roger Daltreyn sooloalbumeilla säveltäjänä ja alkoi toimia promoottorina musiikkiklubeilla. 

Tällä hetkellä Swindells soittaa Danmingo-nimisessä yhtyeessä.
Bernd Hölzenbein

**Bernd Hölzenbein** (9. maaliskuuta 1946 Dehrn, Saksa - 15. huhtikuuta 2024) oli saksalainen jalkapalloilija ja maailmanmestari vuodelta 1974.

*Holz* debytoi Eintracht Frankfurtin Bundesliiga-joukkueessa 1967 ja palveli seuraa aina vuoteen 1981 asti. Hän on kolminkertainen Saksan cupin voittaja vuosilta 1974, 1975 ja 1981. Hölzenbein saavutti frankfurtilaisten vahvuudessa myös UEFA Cupin 1980. Hänen 160 maaliaan 420 Bundesliiga-pelissä ovat yhä seuran ennätys.

Myöhemmin Hölzenbein pelasi Yhdysvalloissa Fort Lauderdale Strikersin riveissä yhdessä Gerd Müllerin kanssa. Hän ehti edustaa Major Indoor Soccer League -sarjassa vielä Memphis Americansia ja Baltimore Blastia.

Maajoukkueurallaan Hölzenbein teki viisi maalia pelaamissaan 40 maaottelussa vuosien 1973 ja 1978 välillä. Hänet muistetaan kotikisojen MM-loppuottelusta 1974, jolloin hän hankki Saksan liittotasavallalle tasoitukseen johtaneen rangaistuspotkun finaalissa, jonka Länsi-Saksa lopulta voitti 2-1. Vastustaja Hollannin pelaajat väittivät, ettei heidän puolustajansa Wim Jansen edes koskettanut Bernd Hölzenbeinia tämän kaatuessa rangaistusalueen sisäpuolella. "Sukellussyytöksiä" vastaan Hölzenbein on sittemmin puolustautunut päättäväisesti.

Nyttemmin Bernd Hölzenbein asuu Neu-Isenburgissa ja palvelee Eintracht Frankfurtia pelaajatarkkailijana. Kaupungissa hän on asunut 2006 MM-kisoista lähtien ja on mukana Jürgen Klinsmannin aloittamassa nuorten pelaajien kehittämishankkeessa.

## Lähteet

## Aiheesta muualla
* Hölzenbein uran tilastot
Shin Sang-ok

**Shin Sang-ok** (; 18. lokakuuta 1926 – 11. huhtikuuta 2006) oli eteläkorealainen elokuvaohjaaja ja -tuottaja. Hän joutui puolisonsa, näyttelijä Choi Eun-heen kanssa vuonna 1978 siepatuksi Pohjois-Koreaan. Kaksikon oli määrä edistää maan elokuvakulttuuria. Pari oli ehtinyt erota ennen kidnappausta, mutta meni tapahtuman jälkeen uudelleen naimisiin.

Shin Sang-ok ja Choi Eun-hee pakenivat vuonna 1986 Berliinin elokuvajuhlien aikana Yhdysvaltojen Wienin-suurlähetystöön. Shin Sang-ok sai turvapaikan Yhdysvalloista. Hän palasi Etelä-Koreaan 1990-luvulla ja kuoli siellä 79-vuotiaana maksasairaudesta kärsittyään. Hänen tuotantonsa koostuu lukuisista elokuvista ajalta ennen Pohjois-Korean kautta, Pohjois-Korean ajalta ja sen jälkeisiltäkin vuosilta. 

Shin Sang-ok on palkittu muun muassa Berliinin elokuvajuhlilla vuonna 1962. 

## Lähteet

## Aiheesta muualla
*
Thrasymedes

**Thrasymedes** () oli kreikkalaisessa mytologiassa Nestorin ja Anaksibian – toisen lähteen mukaan Eurydiken – poika. Hän oli Silloksen isä.

Thrasymedes osallistui isänsä kanssa Troijan sotaan johtaen viittätoista alusta. Tosin Filostratoksen mukaan Thrasymedes ei olisi osallistunut sotaan ollenkaan. Hänet mainitaan yhtenä Troijan puuhevoseen piiloutuneista sotureista. Thrasymedeen kerrotaan surmanneen taisteluissa kaksi vihollista, ja sodan jälkeen palanneen takaisin Messenian Pylokseen, jossa myös hänen hautansa on.

## Lähteet
Choi Eun-hee

**Choi Eun-hee** (; 20. marraskuuta 1926 – 16. huhtikuuta 2018) oli eteläkorealainen näyttelijä. Hän loi menestyksekkään uran kotimaassaan ennen joutumistaan siepatuksi Pohjois-Koreaan vuonna 1978. Siepatuksi joutui myös hänen miehensä, elokuvaohjaaja Shin Sang-ok, josta hän oli vastikään eronnut, mutta jonka kanssa hän sittemmin meni uudelleen naimisiin.

Shin Sang-ok ja Choi Eun-hee työskentelivät Pohjois-Koreassa kuusi vuotta ennen onnistunutta pakoaan. He pakenivat vuonna 1986 Berliinin elokuvajuhlien aikana Yhdysvaltojen Wienin-suurlähetystöön. He saivat turvapaikan Yhdysvalloista. 

Vuonna 1985 Choi Eun-hee voitti parhaan naisnäyttelijän palkinnon Moskovan kansainvälisillä elokuvajuhlilla roolistaan elokuvassa *Sogum*, jonka Sang-ok Shin ohjasi.

## Lähteet

## Aiheesta muualla
*
Louis Nicolas Vauquelin

**Louis Nicolas Vauquelin** (16. toukokuuta 1763 Saint-André-d'Hébertot – 14. marraskuuta 1829 Saint-André-d'Hébertot) oli ranskalainen farmaseutti ja kemisti. Hänet tunnetaan beryllium-alkuaineen löytäjänä. Lisäksi hän löysi myös alkuaine kromin vuonna 1797 kokeita tehdessään. Vuotta myöhemmin hän eristi sitä kromioksidista.

Hän eristi myös kiinihapon, kamferihapon ja asparagiinin, sekä muita orgaanisia yhdisteitä.

## Lähteet
Päättymätön solmu

**Päättymätön solmu** tai **ikuinen solmu** on kuvallinen symboli, joka näyttää siltä, kuin rengasmainen nauha olisi solmittu itsensä kanssa. Tunnetuin päättymätön solmu on Aasiassa, varsinkin Intiassa ja Nepalissa käytetty uskonnollinen ja mystinen merkki; sitä kutsutaan jainalaisuudessa sanskritin kielellä nimellä **srivatsa**, ja tiibetin kielellä nimellä **dpal be'u**.

Jainalaisuudessa srivatsa on usein valaistunutta ihmistä eli tirthankaraa esittävän patsaan rinnassa. Srivatsalla on monta merkitystä. Solmut viittaavat suljettuun, ja srivatsa liittyykin vaikeasti saavutettaviin tai salaisiin asioihin.

Kiinassa päättymätön solmu on buddhalainen onnen symboli ja pitkän elämän vertauskuva. Solmu symboloi myös Buddhan loputonta viisautta ja tietoa, koska solmulla ei ole alkua eikä loppua. 

## Katso myös
*Osmonsolmu
*Hannunvaakuna

## Lähteet

## Aiheesta muualla
Anakonda (elokuva)

**Anakonda** on vuonna 1997 ensi-iltansa saanut yhdysvaltalainen kauhuelokuva. Elokuva sai ensi-iltansa Yhdysvalloissa 11. huhtikuuta 1997. Jatko-osa ** saiensi-iltansa vuonna 2004.

## Juoni
Joukko tutkijoita lähtee kuvaamaan dokumenttia Amazon-joelle sademetsässä asuvasta heimosta. Matkalla joukkio törmää käärmeiden metsästäjään, jonka aikomuksena on napata jättiläiskäärme anakonda elävänä ja lyödä rahoiksi. Käärme osoittautuu lopulta liiankin suurikokoiseksi ja ennen kaikkea verenhimoiseksi hirviöksi.

## Näyttelijät
Kim Jong-nam

**Kim Jong-nam** (; 10. toukokuuta 1971 Pjongjang, Pohjois-Korea – 13. helmikuuta 2017 Sepang, Malesia) oli Pohjois-Korean työväenpuolueen entisen pääsihteerin Kim Jong-ilin ja tämän rakastajattaren Song Hye-rimin poika. Pohjois-Korean nykyinen johtaja Kim Jong-un on hänen velipuolensa.

Kim Jong-nam opiskeli Neuvostoliitossa ja Sveitsissä. Toukokuussa 2001 hän pyrki laittomasti Japaniin Tokion Disneylandiin väärennetyllä Dominikaanisen tasavallan passilla. Hän asettui sittemmin Macaoon.

Kim Jong-namia pidettiin aiemmin isänsä vahvimpana seuraajaehdokkaana. Hän kuitenkin joutui isänsä epäsuosioon ilmeisesti pyrittyään laittomasti Japaniin. 

Kim  yritettiin surmata 2004 Euroopan-matkan aikana. Yrityksen takana olivat Yonhapin mukaan pohjoiskorealaiset, jotka eivät toivoneet Kim Jong-namista Kim Jong-ilin seuraajaa.

Kim asui pysyvästi ulkomailla. Vuodesta 2012 alkaen hänen väitettiin asuvan Singaporessa. Kim Jong-namilla tiedetään olevan ainakin kuusi lasta, esimerkiksi Kim Han-sol. 

Kim Jong-nam salamurhattiin Kuala Lumpurin kansainvälisellä lentoasemalla, Malesiassa, 13. helmikuuta 2017. Murhasta syytettiin kahta naista, mutta heidän syytteistään luovuttiin tai niitä lievennettiin. Murhan järjestämisestä on epäilty Pohjois-Korean johtoa. Yhdysvaltalaisen Wall Street Journalin nimettömistä lähteistä saamien tietojen mukaan Kim olisi välittänyt tietoja Yhdysvaltojen keskustiedustelupalvelulle CIA:lle.

## Lähteet

## Aiheesta muualla
Álex Barahona

**Alejandro ”Álex” Barahona** (s. 23. marraskuuta 1981 Madrid, Espanja) on espanjalainen näyttelijä.

Barahona esiintyi mainoksissa ennen vuonna 2004 alkanutta näyttelijänuraansa. Hänen ensimmäinen roolinsa oli Álex televisiosarjassa *[[Serranon perhe]]*, jonka tuotantokausilla 3–5 hän näytteli. Hän teki alun perin lyhyen vierailun sarjan kolmannella tuotantokaudella ja palasi pääosan esittäjänä neljännelle kaudelle. Myöhemmin Barahona on näytellyt muun muassa sarjoissa *La dársena de poniente*, *Planta 25* ja *Sin tetas no hay paraíso* sekä lyhytelokuvassa *Conjuntos disjuntos*.

Vuonna 2008 Barahona esiintyi Madridin Teatro Nuevo Alcalássa Roberto Cossan näytelmässä *Yepeto*.

## Lähteet

* 

### Viitteet
Peisistratos (mytologia)

**Peisistratos** () oli kreikkalaisessa mytologiassa Nestorin ja Eurydiken poika.

Peisistratos oli Odysseuksen pojan Telemakhoksen hyvä ystävä, ja liittyi tämän seuraan matkalle Pyloksesta Spartaan Menelaoksen palatsiin.

## Lähteet
Resen (kunta)

**Resen** () on kunta Pelagonian tilastollisella alueella Pohjois-Makedoniassa. Resenin pinta-ala on 739 neliökilometriä, josta vettä on 177 km². Asukkaita kunnassa on 16&nbsp;825 (2002). Väestöstä makedonialaisia oli 12&nbsp;798, turkkilaisia 1&nbsp;797 ja albaaneja 1&nbsp;536. Vuonna 1994 väkiluku oli 17&nbsp;681. Resenin kunnan keskuspaikkakunta on Resenin kaupunki.

Resenin naapurikunnat ovat Ohrid lännessä, Demir Hisar koillisessa ja Bitola idässä. Etelässä kunta rajautuu Kreikkaan ja Albaniaan. Osa Prespajärvestä sijaitsee kunnan alueella.

Kunnan alueella sijaitsevia nähtävyyksiä ovat muun muassa Slivnican luostari ja elokuussa 2008 matkailijoille avautunut sisämaavaltio Pohjois-Makedonian ainoa saari Golem Grad Prespajärvessä.

## Kylät

Resenin kuntaan kuuluvat Resenin kaupungin lisäksi seuraavat kylät:

Arvati, Asamati, Bolno, Brajcino, Volkoderi , Gorna Bela Crkva, Gorno Dupeni, Grncari, Dolna Bela Crkva, Dolno Dupeni, Drmeni, Evla, Ezereni, Zlatari, Izbiste, Ilino, Jankovec, Kozjak, Kojnsko, Krani, Kriveni, Krusje, Kurbinovo, Lavci, Leva Reka, Leskoec, Lubojno, Nakolec, Otesevo, Perovo, Petrino, Podmocani, Pokrvenik, Prelubje, Pretor, Rajca, Slivnica, Sopotsko, Stenje, Stipona, Carev Dvor, Strbovo i Surlenci.

## Lähteet

## Aiheesta muualla

*Kunnan kotisivut
Wait and Bleed

**Wait and Bleed** on metalliyhtye Slipknotin ensimmäinen single. Se oli Grammy Award -ehdokas vuonna 2001.
*Wait And Bleedistä* on tehty kaksi musiikkivideota, joista toinen on animaatio. Kappaleen ovat säveltäneet M. Shawn Crahan, Paul Gray, Nathan Jordison ja Corey Taylor.

## Kappaleet
# ”Wait and Bleed” (Terry Date Mix) – 2:32 
# ”Spit It Out” (Overcaffeinated Hyper Version) – 2:25 
# ”(Sic)” (Molt-Injected Mix) – 3:28

Sekä Wait And Bleed live video

## Kokoonpano
* Sid Wilson – DJ, koskettimet, soittaa myös osan sampleista
* Joey Jordison - rummut
* Paul Gray – basso
* Chris Fehn – lyömäsoittimet ja taustalaulu 
* James Root – kitara
* Craig "133" Jones – samplet ja koskettimet
* Shawn "Clown" Crahan – lyömäsoittimet ja taustalaulu
* Mick Thomson – kitara
* Corey Taylor – laulu
Pihkasilmä kaarnakorva

**Pihkasilmä kaarnakorva** (eng. *ResinEye BarkEar*) on muusikko Pekka Pohjolan ensimmäinen sooloalbumi, joka julkaistiin vuonna 1972. Pohjola tunnettiin albumin julkaisun aikoihin jo Wigwam-yhtyeestä. Albumin kansitaiteen on suunnitellut Mats Huldén.

Albumi on julkaistu lukuisia kertoja fyysisinä kopioina. Vuonna 1972 albumi julkaistiin vinyylilevynä ja C-kasettina Love Recordsin toimesta. Vuonna 1979 Love Records julkaisi albumin uudelleen vinyylinä. Vuonna 2002 Siboneyn levittämänä Love Records julkaisi albumin ensi kertaa remasteroituna CD-painoksena. Albumi on julkaistu myös Japanissa CD-levynä vuosina 2007 ja 2020. Vuonna 2015 Svart Records julkaisi albumista kaksi rajoitettua vinyylipainosta: 300 kappaleen rajoitetun painoksen tavallisella, mustalla vinyylillä sekä 200 kappaleen rajoitetun painoksen sinisellä vinyylilevyllä. Vuonna 2021 Svart Records julkaisi albumin kolmannen kerran, tällä kertaa 500 kappaleen rajoitettuna painoksena mustalla vinyylilevyllä.

## Kappaleet

Kaikki kappaleet säveltänyt ja sovittanut Pekka Pohjola.

### A-puoli
# 
# 

### B-puoli
# 
# 
# 

## Kokoonpano
* Risto Pensola - klarinetti (kappaleissa 1-3)
* Pekka Pöyry - sopraanosaksofoni (kappaleissa 1-4), tamburiini ja lehmänkello (kappaleessa "Metsonpeliä") sekä huilu (kappaleessa "Virtojen kiharat") 
* Jukka Gustavson - urut (kappaleissa "Metsonpeliä", "Virtojen kiharat" ja "Nipistys") ja flyygeli (kappaleessa "Nipistys")
* Pekka Pohjola - basso, flyygeli (kappaleissa 1-3 ja 5), viulu (kappaleissa "Virtojen kiharat", "Nipistys" ja "Valittaja"), cembalo (nimellä *hapsichord*, kappaleessa "Armoton idylli") ja "viimeiset" urut (kappaleessa "Valittaja")
* Reino Laine - rummut

### Tuotanto
* Kari Tamminen - teknikko ja äänitys (Finnvox Studios, Helsinki)
* Antti Joki - teknikko ja äänitys (Finnvox Studios, Helsinki)
* Erkki Hyvönen - teknikko ja äänitys (Finnvox Studios, Helsinki)
* Måns Groundstroem - musiikkivastaava
* Mats Huldén - kansitaide
* Robert Silverstein - vuoden 2002 CD-painoksen ja vuoden 2015 LP-painoksen sisäkansitekstit
* Soundi - vuoden 2002 CD-painoksen sisälehtisen valokuva
* Pauli Saastamoinen - vuoden 2002 CD-painoksen 24-bittinen digitaalinen remasterointi (Finnvox, tammikuu 2002)

## Arvostelut
* Soundi () 

## Lähteet
Irlannin vapaussota

**Irlannin vapaussota** tai **Irlannin itsenäisyyssota** () käytiin tammikuusta 1919 heinäkuuhun 1921 Yhdistyneen kuningaskunnan ja Irlannin tasavaltalaisarmeija IRA:n välillä.

Irlantilaiset nationalistit olivat vaatineet itsenäisyyttä 1880-luvulta alkaen. Vuonna 1916 puhkesi pääsiäiskapina. Sen johtajia vangittiin ja teloitettiin, mikä lisäsi katkeruutta. Vuoden 1918 parlamenttivaaleissa Sinn Féin, äärinationalistien puolue, sai suuren voiton, mutta sen sijaan että Sinn Féinin edustajat olisivat menneet Lontooseen Westminsterin parlamenttiin, he perustivatkin oman parlamentin, Dáil Éireannin, ja julistivat Irlannin itsenäiseksi tasavallaksi 21. tammikuuta 1919. Näin syttyi vapaussota eli itsenäisyyssota.

## Sotatapahtumat
Sotatapahtumien lasketaan alkaneen 19. tammikuuta 1919. Silloin Irlannin tasavaltalaisarmeijan joukot hyökkäsivät räjähdysainelastia kuljettaneiden brittipoliisien kimppuun Tipperaryn kreivikunnassa. 
Sodasta tuli raaka ja verinen sissisota, jossa joutui uhreiksi myös paljon siviilejä. Brittien puolella taisteli vakinaisen armeijan ja poliisien lisäksi ensimmäisen maailmansodan rintamamiehistä värvättyjä puolisotilaallisia apupoliisijoukkoja.

Kesällä 1920 Britannia julisti alueelle sotalainsäädännön, jonka nojalla kapinallisia voitiin tuomita kuolemaan tai vankileireille jopa ilman oikeudenkäyntiä. Valtionavustukset Sinn Féin hallussa oleville alueille lakkautettiin. Nämä toimet johtivat väkivaltaisuuksien kiihtymiseen marraskuussa 1920. Samaan aikaan Intiassa Britannian kruunun joukoissa palvelevat irlantilaiset nousivat kapinaan.

21. marraskuuta 1920 tunnetaan verisenä sunnuntaina. Silloin kapinalliset surmasivat 14 ja haavoittivat viittä brittiupseeria ja poliisia. Viikkoa myöhemmin Irlannin tasavaltalaisarmeijan Corkin yksikkö surmasi 18 brittiä. Tämä sai britit laajentamaan sotalakialuetta läntisiin kreivikuntiin.

## Rauhanteko ja ajautuminen sisällissotaan

Kesällä 1921 britit ja irlantilaiset pääsivät sopimukseen aselevosta, ja joulukuussa allekirjoitettiin rauhansopimus. Sopimus teki Irlannista itsehallinnollisen vapaavaltion brittiläisenä dominiona, mutta jätti Pohjois-Irlannin kuusi kreivikuntaa vapaavaltion ulkopuolelle osaksi Yhdistynyttä kuningaskuntaa, jonka virallinen nimi tästä lähtien onkin ollut *Ison-Britannian ja Pohjois-Irlannin yhdistynyt kuningaskunta*. Sopimuksen allekirjoitti uuden valtion pääministeri Michael Collins, joka sanoi allekirjoittavansa samalla oman kuolemantuomionsa.

Rauhansopimuksen vastustajat nousivat sisällissotaan Éamon de Valeran johdolla. Sopimusta vastustaneet eivät suinkaan vastustaneet Irlannin itsenäisyyttä, mutta pitivät ehdotettua sopimusta liian suppeana, koska siihen ei sisältynyt koko Irlanti, eikä se antanut Irlannille täyttä itsenäisyyttä.

## Lähteet

## Aiheesta muualla
Kim Il-sungin aukio

**Kim Il-sungin aukio** () on vuonna 1954 avattu suuri aukio Pjongjangissa Pohjois-Koreassa. Graniitista valmistettu aukio on pinta-alaltaan noin 75&nbsp;000 neliömetriä ja se sijaitsee Taedongjoen varrella vastapäätä Juche-tornia.

## Lähteet

## Aiheesta muualla
Aarne Tanskanen

**Aarne Elias Tanskanen** (29. tammikuuta 1888 Keitele – 5. helmikuuta 1932) oli suomalainen jääkärikapteeni. Hänen vanhempansa olivat rovasti Juho Tanskanen ja Maria Sofia Kolström. 

## Opinnot
Tanskanen kirjoitti ylioppilaaksi Kuopion klassillisesta lyseosta vuonna 1907 ja liittyi Savolaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1907–1914 ja suoritti ylemmän hallintotutkinnon alkututkinnon ja osan loppututkinnoista.

## Jääkärikausi

Tanskanen liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 31. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Rintamakomennuksensa jälkeen hänet siirrettiin pataljoonan 1. konekiväärikomppaniaan 10. heinäkuuta 1917. 
 
## Suomen sisällissota
Tanskanen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. jääkärirykmentin 1. jääkäripataljoonan konekiväärikomppaniaan, josta hänet siirrettiin 13. maaliskuuta 1918 alkaen 3. jääkäripataljoonan konekiväärikomppaniaan. Hän otti osaa sisällissodan taisteluihin Tampereella, Kämärässä ja Viipurissa.

## Sisällissodan jälkeinen aika
Tanskanen siirrettiin sisällissodan jälkeen 14. kesäkuuta 1918 nuoremmaksi upseeriksi Kaartin jääkäripataljoonan konekiväärikomppaniaan, josta hän sai nimityksen komppanianpäälliköksi 3. helmikuuta 1919. Tampereen rykmenttiin hänet siirrettiin 2. syyskuuta 1920 ja hänet sijoitettiin 3. konekiväärikomppanian päälliköksi. Tanskanen toimi rykmentin aliupseerikoulun johtajana vuosina 1921–1922. Armeijasta hän erosi 25. helmikuuta 1925 ja siirtyi virkaatekeväkis nimismieheksi Puolangalle, missä hän palveli 1. marraskuuta 1927 saakka, jonka jälkeen siirtyi Kymin lauttausyhdistyksen palvelukseen, jossa hän työskenteli kesäisin. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Richard Mason (1919–1997)

**Richard Mason** (16. toukokuuta 1919 Manchester, Britannia – 13. lokakuuta 1997 Rooma, Italia) oli brittiläinen kirjailija. Hän opiskeli Dorsetissa ja työskenteli ensin elokuvalehdessä, sittemmin British Councilissa. Toisen maailmansodan aikana hänellä oli tilaisuus oppia japania, ja hänestä tuli sotavankien kulustelija.
 
Mason viimeisteli teoksensa *[[Tuuli ei osaa lukea]]* Burman sotaretken aikana. Lisäksi hän kirjoitti teoksen *[[Sinisen vuoren varjo]]* (elokuvaksi muokattuna *[[Passionate Summer]]*) sekä Intiaan ja Nepaliin sijoittuvan vakoilutarinan *[[The Fever Tree]]*.

Hän asui Hongkongissa ja sai siellä herätteen kirjoittaa teoksen *[[Suzie Wong]]*. Kirjan pohjalta tehtiin ensin Broadway-näytelmä ja vuonna 1960 elokuvasovitus *[[Suzie Wongin maailma]]*.

Mason tupakoi, ja hän kuoli vuonna 1997 kurkkusyöpään Roomassa. Hän oli asunut siellä lähes 40 vuotta.

## Teokset
* *[[Tuuli ei osaa lukea]]* (alkuteos *The Wind Cannot Read*, 1947), suom. Eeva-Liisa Manner, Gummerus, 1949
* *[[Sinisen vuoren varjo]]* (alkuteos *The Shadow and the Peak*, 1950), suom. Saimi Taube, Gummerus, 1950
* *[[Suzie Wong]]* (alkuteos *The World of Suzie Wong*, 1957), suom. Kyllikki Clément, Gummerus, 1958
* *[[The Fever Tree]]*, 1962 (suomentamaton)

## Aiheesta muualla
*
Ruostesienet

**Ruostesienet** (Pucciniales) ovat kasveissa loisina eläviä sienilajeja. Ne eivät koskaan muodosta itiöemiä, sillä sieni muodostaa helmi-itiöpesäkkeitä.. Niiden rihmasto kasvaa isäntäkasvin solukkojen soluväleissä. Ne eivät yleensä tapa isäntäänsä. Ruostesieniin kuuluu viljelyskasvien tuholaisia.

Ruostesienet ovat kehittyneet jo ennen kivihiilikautta. Elämänkiertonsa aikana niillä on usein kaksi isäntäkasvia, joiden molempien nimet ovat sienen nimessä. Esimerkiksi kuusen-talvikinruoste tuottaa kuusenkävyillä helmi-itiöitä, jotka tarttuvat talvikkeihin. Sieni talvehtii talvikin lehdissä ja kasvattaa talvi-itiöitä, jotka taas tarttuvat kuusen emikukintoihin touko-kesäkuussa.  

Kuusessa tuhoa aiheuttaa kuusen-tuomenruoste (*Thekopsora areolata*). Laji loisii tuomella ja kuusella, ja sitä voi torjua hävittämällä edellä mainitut kuusikoista.  Muita kuusta tuhoava ruostesieniä ovat kuusen-talvikinruoste (*Chrysomyxa pyrolae*), kuusen-suopursunruoste (*Chrysomyxa ledi*) ja kuusenkultaruoste (*Chrysomyxa abietis*). Katajaa ja pihlajaa väli-isäntänään käyttää pihlajan-katajanruoste (*Gymnosporangium cornutum*).

Eräät ruostesienet vaurioittavat viljoja, kuten esimerkiksi heinäkasveilla ja happomarjapensailla vuorotteleva happomarjan-heinänruoste eli mustaruoste (*Puccinia graminis*), sekä erityisesti vehnää vaurioittava heinänviiruruoste eli keltaruoste (*Puccinia striiformis*). Sienet häiritsevät viljan kasvua käyttämällä kasvin vettä ja ravinteita. Tällöin kasvi ei kasva kunnolla, vaan jää pieneksi ja ohueksi, jolloin viljasadon määrä pienenee ja laatu heikkenee. Viljasadon pienentyminen aiheuttaa materiaalin menetystä viljateollisuudelle, sekä rahallista menetystä viljelijöille. *Puccinia* -suvun viljaruostesieniä tavataan ympäri maailmaa kaikkialla, missä viljaa kasvaa, sillä sienet levittäytyvät laajalle alueelle hyvin tehokkaasti tuulen kuljettaessa sienten itiöitä . Paras tapa ehkäistä ruostesienten aiheuttamia haittoja on viljellä ruostesienille vastustuskykyisiä viljalajikkeita. 

## Ruostesienisukuja
*Ruosteet (*Puccinia*)
*Sarviruosteet (*Gymnosporangium*)
*Kultaruosteet (*Chrysomyxa*)
*Outoruosteet (*Thekospora*)
*Ruskoruosteet (*Uromyces*)

## Lähteet

## Aiheesta muualla
* Suomen hävinneet, uhanalaiset ja silmälläpidettävät ruostesienet Ympäristökeskus (Archive.is) 
*Tree of Life web
Juche-torni

**Juche-torni** () on vuonna 1982 valmistunut torni Pjongjangissa, Pohjois-Koreassa. Torni rakennettiin Kim Il-sungin 70-vuotispäivän kunniaksi. Se sijaitsee Taedongjoen varrella vastapäätä Kim Il-sungin aukiota. Nimi tulee valtion juche-ideologiasta.

Torni on 170 metriä korkea ja se on valmistettu valkoisesta graniitista. Se on maailman korkein kivitorni.

## Lähteet

## Aiheesta muualla
Ifianassa

**Ifianassa** () oli kreikkalaisessa mytologiassa useamman eri naishahmon nimi.

## Agamemnonin tytär
Ifianassa oli Homeroksen mukaan yksi kolmesta Agamemnonin tyttärestä, joista Agamemnon tarjoutui antamaan Akhilleuksen valita itselleen puolison, jos tämä vain suostuisi alkamaan taistella taas troijalaisia vastaan. Mahdollisesti kyseessä on sama hahmo kuin Ifigeneia, mutta asian tekee hämäräksi se, ettei Homeros tunne tämän uhraamista eikä myöskään tämän kreikkalaisissa tragedioissa näkyvästi esiintyvää sisarta, Elektraa.

## Proitoksen tytär
Ifianassa oli mainadi ja yksi Proitoksen ja joko Anteian tai Stheneboian kolmesta tyttärestä. Melampus paransi hänet hulluudestaan ja sai palkkiokseen kolmanneksen Argoksesta.

## Endymionin puoliso
Ifianassa oli Endymionin puoliso, joka synnytti tälle Aitoloksen.

## Nereidi
Ifianassa oli yksi nereideistä.

## Lähteet
Harakka Bialoipokku

**Harakka Bialoipokku** on suomalaismuusikko Pekka Pohjolan vuonna 1974 julkaistu toinen sooloalbumi. Se julkaistiin myös Isossa-Britanniassa nimellä *B the Magpie* ja Ruotsissa nimellä *Skatan*. Yleisradio valitsi *Harakka Bialoipokun* vuoden 1974 parhaaksi albumiksi.

Yhdysvaltalainen DJ Shadow käytti debyyttialbuminsa *[[Endtroducing.....]]* kappaleessa "Midnight in a Perfect World" samplea albumin kappaleesta "Sekoilu seestyy".

## Kappaleet
*Kaikki sävellykset ja sovitukset: Pekka Pohjola

**A-puoli**
#
#
#
#
**B-puoli**
#
#
#

## Kokoonpano
*Pekka Pohjola &ndash; bassokitara, piano, sähköpiano
*Tomi Parkkonen &ndash; rummut, lyömäsoittimet
*Eero Koivistoinen &ndash; sopraano-, sopranino- ja tenorisaksofoni
*Pekka Pöyry &ndash; sopraano- ja alttosaksofoni
*Paroni Paakkunainen &ndash; altto- ja baritonisaksofoni, huilu
*Bertil Löfgren &ndash; trumpetti
*Coste Apetrea &ndash; kitara

### Tuotanto
*Leif Mases &ndash; äänittäjä
*Måns Groundstroem &ndash; tuottaja
*Stan Shingler &ndash; kansikuvan suunnittelu

## Arvostelut
*Soundi () linkki

## Lähteet
Kim Il-sungin yliopisto

**Kim Il-sungin yliopisto** () on pohjoiskorealainen yliopisto, joka avattiin 1. lokakuuta 1946. Se sijaitsee maan pääkaupungissa Pjongjangissa. 

## Lähteet

## Aiheesta muualla